ટેસ્ટ ક્રિકેટમાં હોમ સિઝનમાં અત્યાર સુધી આ રેકોર્ડ વીરેન્દ્ર સેહવાગના નામે હતો. વીરુએ ટેસ્ટમાં હોમ સિઝનમાં સૌથી વધુ ૧૭ ઇનિંગ્સમાં ૬૯.૦૬ની સરેરાશથી ૧૧૦૫ રન બનાવ્યા હતા. આ દરમિયાન વીરુએ ચાર સદી અને ત્રણ અર્ધસદી ફટકારી હતી, પરંતુ આજે જ્યારે વિરાટ કોહલી બેટિંગ દરમિયાન જ્યારે ૧૪૧ રને પહોંચ્યો ત્યારે તેણે વીરુનાે આ વર્લ્ડ રેકોર્ડ પોતાના નામે કરી લીધો હતો. ગઈ કાલે જ્યારે કોહલી ૧૧૧ રને અણનમ રહ્યો હતો ત્યારે તેને વીરુના રેકોર્ડને તોડવા માટે ફક્ત ૩૦ રનની જ જરૂર હતી. આજે બાંગ્લાદેશ સામેની ટેસ્ટના બીજા દિવસે કોહલીએ શાનદાર બેટિંગ કરીને આ વર્લ્ડ રેકોર્ડ પોતાના નામે કરી લીધો છે.